et selskab kunne tages under likvidationsbehandling, da selskabet ikke havde anmodet om genoptagelse.
skifteretten kan ikke efterprøve erhvervs- og selskabsstyrelsens anmodning om tvangsopløsning.
sagsnummer: l 1963/09-f (b-257-10)
rubra: tvangsopløsning af selskaber – grundlaget for opløsning
resumé:
erhvervs- og selskabsstyrelsen indgav anmodning om tvangsopløsning den 27. august 2009. selskabets
direktør bestred overfor skifteretten, at betingelser for tvangsopløsning var til stede, da selskabet rettidig
havde indgivet sin årsrapport for 2008. af korrespondance mellem styrelsen og selskabets direktør fremlagt
for skifteretten fremgik det, at direktøren havde bedt styrelsen om at tilbagekalde sin anmodning den 27.
august 2009. styrelsen afviste dette ved brev af 16. september 2009, da styrelsen ikke havde modtaget
årsrapporten. styrelsen henviste i sit brev til, at selskabet havde mulighed for genoptagelse, da fristen
herfor endnu ikke var udløbet. direktøren forklarede i skifteretten, at selskabet ikke havde reageret på
dette brev. skifteretten bestemte herefter at fremme styrelsens begæring. da direktøren forklarede, at
selskabet var solvent, besluttede skifteretten at tage selskabet under likvidation.
landsretten tillagde det i sin afgørelse vægt, at skifteretten ikke kan efterprøve erhvervs- og
selskabsstyrelsens beslutning om opløsning af selskabet, og at prøvelsen af, hvorvidt betingelserne for
genoptagelse af selskabets virksomhed er opfyldt, foretages af styrelsen, jf. den dagældende
aktieselskabslovs § 126, stk. 3. herefter stadfæstede landsretten skifterettens afgørelse.
